Mai er snart over og vi har startet med grøftekant turer, der går to barn og en voksen en liten tur utenfor gjerdet, noen ganger går turen langt og andre ganger kommer vi oss bare til parkeringen. På disse turene får barna bestemme hvor vi skal gå og hva vi har fokus på. Denne turen blir brukt som en vennskapstur der vi styrker relasjoner og som en språktur der vi snakker med barna og undrer oss over ting vi finner på turen. Vi har vært på tur ned i hakkebakke skogen med lek, mat og soving. Unike Mai malerier i rødt, hvitt og blått er konstruert av ivrige barnehender og henger oppe inne på Lille My til beskuelse😊. Inne har vi lekt uendelig med gullhår-konkreter, blåst fjær, hatt grimasekort, spilt vildkatten/min første lotto/matpakkelotto, hatt besøk av språkmonsteret…som spiser opp bildekonkretene våre, brukt sugerør i kopper under lunsjen og lagd hytte inni speilet. Vi har spist og lekt masse på Knerten, som et ledd i overgangen til høsten. Barna er glade i både dukkerommet, magneter, dyr og småbiler der inne.

**Månedens sanger/eventyr:**

* Månedens eventyr: Gullhår og de 3 bjørner
* Månedens sang:Gullhår-sangen
* Månedens bok: Emma og Thomas føler
* **Praktiske opplysninger:**
* Barnehagens åpningstid: 06.30 – 17.00
* Ta med fylt drikkeflaske hver dag.
* Barna som skal spise frokost må ha med egen niste. Frokost er frem til 08.00.
* Telefonnummer: 94832297
* Mailadresse:

linn.holmen@skonnordtjernet.no

* HUSK å merke ALT, **ALLTID.**
* Ta med tynn lue til soving
* **Barnehagen er stengt:**

**6 Juni – planleggingsdag**

**9 Juni – 2.pinsedag**

**Viktig datoer:**

* 4.Juni Sommerfest
* 13 Juni.Blomstergudstjeneste
* **Bursdager: Hurra for 2 åååår 😊**

Eva Othilie 7/6 (feires 5 Juni)

Christian Andreas 7/6 (feires 5 Juni)

Martin 10/6

Varm mat denne måneden har vært:

* Lapskaus med pølsebiter i.
* Fiskegrateng med fiskekaker, makaroni, grønnsaker og saus.
* Grilling av pølser (vårfest).

Juni er straks rundt hjørnet – der vi vil fortsette med turer, lange som korte. Gullhår og de 3 bjørner tar vi med oss videre ut mot sommeren. Vi har lagd en boks med konkreter som er tilgjengelig i lek og samspill med barna, ulike bøker (små/store/laminerte) står framme og nye bilder til språkstøtte har kommet opp på veggene. Det vil bli et faunaskifte inne – der husdyrene reiser på setra…og dinosaurer gjør sitt inntog på Lille My. Dovre-og Rørosbanen, samt Gjøvikbanen flytter også inn på Lille My. Det er viktig for oss å endre/utvikle det fysiske lekmiljøet ift barnas interesser – da dette er en del av barns medvirkning i barnehagen. På blomstergudstjenesten vil vi ta med oss en gruppe barn nedi Hakkebakkeskogen for å delta – da denne er kl 12 på dagen. Vi gleder oss til sommerfest og egen info vil komme.

Vi ser fram til en flott Juni måned sammen med små og store 😊

**Rammeplan:** Barnehagens samfunnsmandat er, i samarbeid og forståelse med hjemmet, å ivareta barnas behov for omsorg og lek og fremme læring og danning som grunnlag for allsidig utvikling.

|  |  |  |  |  |  |  |
| --- | --- | --- | --- | --- | --- | --- |
| **Danning:**  *Vi skal støtte barnas aktivitet, engasjement og deltakelse i fellesskapet* | **Livsmestring og helse:**  *Måltider i barnehagen skal gi barna et grunnlag for å utvikle matglede og sunne helsevaner* | **Mangfold og gjensidig respekt:**  *Vi skal synliggjøre et mangfold i familieformer og sørge for at barna får sin familie speilet i barnehagen* | **Barn og barndom:**  *Vi skal ha respekt for barnets opplevelsesverden* | **Barns medvirkning:**  *Vi skal observere og følge opp alle barns ulike uttrykk og behov* | **Trygg oppvekst:**  *Vi skal bli kjent med de 4 grunnfølelsene (Glad, trist, redd, sint)* | **Omsorg:**  *Vi skal arbeide for et miljø som verdsetter barnas egne omsorgshandlinger* |